La Bibia piemontèisa/Testament Vej/Salm/Salm 124


Salm

124. Còsa sarìa-lo rivane se Nosgnor a fussa nen ëstait da nòstra part? 

 Israel a arconòss che Nosgnor a l'ha liberalo da 'n disastr sicur.

Càntich ëd pelerinagi. Arferì a Dàvid. Còsa sarìa-lo rivane se Nosgnor a fussa nen ëstait da nòstra part? Che tut Israel a l'arpeta: 'Còsa sarìa-lo rivane se Nosgnor a fussa nen ëstàit da nòstra part cand ch'i j'ero atacà dai nòstri nemis?'. An soa furia afoà lor a n'avrìo angorgionane viv. N'inondassion a l'avrìa ramassane via complèt. N'arianass a l'avrìa portane vìa. Vera, d'aque furiose a l'avrio dël tut scancelane da la facia dla tèra. Ch'a sia benedì Nosgnor che ij sò dent ëd lor a l'han pa fane a toch! I soma scapà via tanme n'osel da la tràpola dël cassador. La tràpola a l'é s-ciapasse e adess i soma lìber! Nòstr agiùt a l'é 'Nosgnor, col ch'a l'ha fàit ël cel e la tèra.

Nòte 

Bibia
Testament Vej
Salm